CELEX: 52007PC0345
Language: lt
Date: 2007-06-21
Title: Pasiūlymas Tarybos reglamentas pratęsiantis galutinio antidempingo muito, nustatyto Reglamentu (EB) Nr. 215/2002 importuojamam Kinijos Liaudies Respublikos kilmės feromolibdenui, taikymo sustabdymą

Svarbus teisinis pranešimas

|

52007PC0345

Pasiūlymas Tarybos reglamentas pratęsiantis galutinio antidempingo muito, nustatyto Reglamentu (EB) Nr. 215/2002 importuojamam Kinijos Liaudies Respublikos kilmės feromolibdenui, taikymo sustabdymą  /* KOM/2007/0345 galutinis */  

	[pic] | EUROPOS BENDRIJŲ KOMISIJA |Briuselis, 21.6.2007KOM(2007) 345 galutinisPasiūlymasTARYBOS REGLAMENTASpratęsiantis galutinio antidempingo muito, nustatyto Reglamentu (EB) Nr. 215/2002 importuojamam Kinijos Liaudies Respublikos kilmės feromolibdenui, taikymo sustabdymą(pateikta Komisijos)AIŠKINAMASIS MEMORANDUMASPASIūLYMO APLINKYBėS |110 | Pasiūlymo pagrindas ir tikslai Šis pasiūlymas yra susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 23 d. Tarybos reglamentu (EB) Nr. 2117/2005 (toliau − pagrindinis reglamentas), taikymu atliekant antidempingo tyrimą dėl importuojamo Kinijos Liaudies Respublikos (toliau − KLR) kilmės feromolibdeno. |120 | Bendrosios aplinkybės Šis pasiūlymas pateikiamas atsižvelgiant į pagrindinio reglamento įgyvendinimą ir yra parengtas remiantis tyrimu, atliktu pagal pagrindiniame reglamente nustatytus esminius ir procedūrinius reikalavimus. |139 | Pasiūlymo srityje galiojančios nuostatos Tarybos reglamentas (EB) Nr. 215/2002, nustatantis galutinį antidempingo muitą KLR kilmės feromolibdeno importui. 2006 m. spalio 23 d. Komisijos sprendimas, devynių mėnesių laikotarpiui sustabdantis Reglamentu (EB) Nr. 215/2002 importuojamam Kinijos Liaudies Respublikos kilmės feromolibdenui nustatyto galutinio antidempingo muito taikymą. |141 | Derėjimas su kitomis Sąjungos politikos sritimis ir tikslais Netaikoma. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |219 | Su tyrimu susijusios suinteresuotosios šalys jau turėjo galimybę ginti savo interesus atliekant tyrimą pagal pagrindinio reglamento nuostatas. |Tiriamųjų duomenų rinkimas ir naudojimas |229 | Nepriklausomo tyrimo neprireikė. |230 | Poveikio vertinimas Šis pasiūlymas parengtas įgyvendinant pagrindinį reglamentą. Pagrindiniame reglamente nėra numatomas bendras poveikio vertinimas, tačiau reikalavimas, kad priemonės neprieštarautų Bendrijos interesams, reiškia, kad didesnio priemonių poveikio vertinimas yra neatskiriama tyrimo dalis. |TEISINIAI PASIūLYMO ASPEKTAI |305 | Siūlomų veiksmų santrauka 2002 m. vasario mėn. Tarybos reglamentu (EB) Nr. 215/2002 nustatytas galutinis 22,5 % antidempingo muitas importuojamam KLR kilmės feromolibdenui. 2006 m. spalio mėn. Komisija 2006 m. spalio 23 d. Komisijos sprendimu devynių mėnesių laikotarpiui sustabdė Reglamentu (EB) Nr. 215/2002 importuojamam KLR kilmės feromolibdenui nustatyto galutinio antidempingo muito taikymą. Pridėtame Komisijos pasiūlyme dėl Tarybos reglamento iki 2008 m. sausio 31 d. pratęsiamas Reglamentu (EB) Nr. 215/2002 importuojamam KLR kilmės feromolibdenui nustatyto galutinio antidempingo muito taikymo sustabdymas. Su valstybėmis narėmis konsultuotasi ir jos pasiūlymui neprieštaravo. Todėl Tarybai siūloma priimti pridedamą reglamento pasiūlymą, kuris turėtų būti paskelbtas Europos Sąjungos oficialiajame leidinyje ne vėliau kaip iki 2007 m. liepos 21 d. |310 | Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 23 d. Tarybos reglamentu (EB) Nr. 2117/2005. |329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl šios (-ių) priežasties (-čių). |331 | Veiksmų pobūdis yra aprašytas pirmiau minėtame pagrindiniame reglamente, nesuteikiant galimybės taikyti nacionalinį sprendimą. |332 | Nuoroda apie Bendrijai, nacionalinėms vyriausybėms, regionų ir vietos valdžios institucijoms, ekonominių operacijų vykdytojams ir piliečiams tenkančios finansinės ir administracinės naštos mažinimą ir jos laikymą proporcinga pasiūlymo tikslui netaikoma, tačiau pagrindiniame reglamente muitai apribojami iki tokio dydžio, kuris yra reikalingas atitaisyti nustatyto dempingo padarytą žalą. |Pasirinkta priemonė |341 | Siūloma priemonė: reglamentas. |342 | Kitos priemonės būtų netinkamos dėl toliau nurodytos (-ų) priežasties (-čių). Pirmiau minėtame pagrindiniame reglamente kitos galimybės nenumatytos. |POVEIKIS BIUDžETUI |409 | Pasiūlymas neturi poveikio Bendrijos biudžetui. |1.  PasiūlymasTARYBOS REGLAMENTASpratęsiantis galutinio antidempingo muito, nustatyto Reglamentu (EB) Nr. 215/2002 importuojamam Kinijos Liaudies Respublikos kilmės feromolibdenui, taikymo sustabdymąEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių[1] (toliau – pagrindinis reglamentas), ypač į jo 14 straipsnį,atsižvelgdama į Komisijos pasiūlymą, pateiktą pasikonsultavus su Patariamuoju komitetu,kadangi:A. PROCEDŪRA(1) Reglamentu (EB) Nr. 215/2002[2] Taryba nustatė galutinį antidempingo muitą importuojamam Kinijos Liaudies Respublikos (toliau – KLR) kilmės feromolibdenui, kuris klasifikuojamas priskiriant KN kodą 7202 70 00 (toliau – svarstomasis produktas). Antidempingo muito norma yra 22,5 %.(2) 2006 m. spalio mėn., Komisija 2006 m. spalio 23 d. Sprendimu (2006/714/EB)[3], devynių mėnesių laikotarpiui sustabdė Tarybos reglamentu (EB) Nr. 215/2002 importuojamam Kinijos Liaudies Respublikos kilmės feromolibdenui nustatyto galutinio antidempingo muito taikymą.(3) Sprendimas sustabdyti Tarybos reglamentu (EB) Nr. 215/2002 nustatyto galutinio antidempingo muito taikymą buvo priimtas atsižvelgiant į pagrindinio reglamento 14 straipsnio 4 dalį, kurioje numatyta, kad dėl Bendrijos interesų antidempingo priemonių taikymas gali būti sustabdytas remiantis tuo, kad rinkos sąlygos yra laikinai taip pakitusios, jog nėra tikimybės, kad dėl tokio sustabdymo žala atsinaujins, jeigu Bendrijos pramonei yra suteikta galimybė teikti pastabas, ir į tas pastabas atsižvelgta.(4) 2006 m. spalio 23 d. Komisijos sprendime Komisija padarė išvadą, kad, atsižvelgiant į laikinus rinkos sąlygų pokyčius, visų pirma aukštą Bendrijos rinkoje vyraujantį svarstomojo produkto kainų lygį, kuris gerokai viršijo pirminiame tyrime nustatytą žalingą lygį, ir, kaip spėjama, prarastą svarstomojo produkto paklausos ir tiekimo pusiausvyrą, mažai tikėtina, kad sustabdžius priemonių taikymą su KLR kilmės svarstomojo produkto importu susijusi žala atsinaujins.(5) 2006 m. spalio 23 d. Komisijos sprendime Komisija įsipareigojo stebėti svarstomojo produkto importo raidą ir kainas bei, vėl padidėjus svarstomojo produkto importo iš KLR dempingo kaina apimčiai ir dėl to Bendrijos pramonei pradėjus patirti žalą, panaikinti sustabdymą.(6) 2006 m. spalio 31 d. Europos Sąjungos oficialiajame leidinyje [4] paskelbtu pranešimu inicijuotas ex officio nuoseklus tarpinis vertinimas, kadangi Komisijos turimais duomenimis aplinkybės, kurioms esant buvo priimtos galiojančios priemonės, pasikeitė tiek, kad galiojančios priemonės nebėra adekvačios, be to, kai kurie iš šių pokyčių yra besitęsiančio pobūdžio.B. PAGRINDAS(7) Remiantis pagrindinio reglamento 14 straipsnio 4 dalimi, dėl Bendrijos interesų antidempingo priemonių taikymas gali būti sustabdytas devynių mėnesių laikotarpiui, bet sustabdymas gali būti dar pratęstas ne ilgesniam kaip vienerių metų laikotarpiui, jeigu, Komisijos siūlymu, taip nutaria Taryba.(8) Sustabdžius priemonių taikymą, 2006 m. spalio 23 d. Komisijos sprendimo 5 ir 10 konstatuojamosiose dalyse išdėstyta su svarstomojo produkto importu bei kainomis susijusi situacija nepakito. Į Europos bendriją buvo importuoti tik nedideli KLR kilmės feromolibdeno kiekiai.(9) Atsižvelgiant į ex officio nuoseklų tarpinį vertinimą, reikėtų nepamiršti, kad jis turėtų būti baigtas per 15 mėnesių nuo inicijavimo, t.y. iki 2008 m. sausio 31 d.C. IšVADA(10) Įvertinus, kad EB rinka po antidempingo muito taikymo sustabdymo 2006 m. spalio mėn. išliko nepakitusi ir tai, kad tarpinis vertinimas dar nėra baigtas, vadovaujantis pagrindinio reglamento 14 straipsnio 4 dalimi, tikslinga pratęsti galiojančių priemonių taikymo sustabdymą. Remiantis bendru prekybos srautų numatymo principu bei numatant vykdomo tarpinio vertinimo rezultatus, daroma išvada, kad galiojančių priemonių taikymo sustabdymas turėtų būti pratęstas iki 2008 m. sausio 31 d., t.y. iki galutinio tarpinio vertinimo išvadų pateikimo termino. Nėra pagrindo manyti, kad pratęsus priemonių taikymo sustabdymą būtų prieštaraujama Bendrijos interesams.(11) Laikydamasi pagrindinio reglamento 14 straipsnio 4 dalies, Komisija informavo Bendrijos pramonę apie ketinimą pratęsti galiojančių antidempingo priemonių taikymo sustabdymą. Bendrijos pramonei buvo suteikta galimybė pateikti pastabas, bet jos pastabos neturėjo įtakos išvadai, pagal kurią situacija išliko tokia pati, kaip išdėstyta 2006 m. spalio 23 d. Komisijos sprendime.(12) Todėl Komisija mano, kad pagal pagrindinio reglamento 14 straipsnio 4 dalį yra įvykdyti visi reikalavimai, susiję su svarstomajam produktui nustatyto antidempingo muito taikymo sustabdymo pratęsimu. Todėl Reglamentu (EB) Nr. 215/2002 nustatyto antidempingo muito taikymo sustabdymą reikėtų pratęsti iki 2008 m. sausio 31 d.(13) Komisija stebės svarstomojo produkto importo raidą ir kainas. Bet kuriuo metu vėl padidėjus svarstomojo produkto importo iš KLR dempingo kaina apimčiai ir dėl to Bendrijos pramonei pradėjus patirti žalą, Komisija pasiūlys atnaujinti antidempingo muito taikymą ir panaikins jo sustabdymą,PRIĖMĖ ŠĮ REGLAMENTĄ:1 straipsnisTarybos reglamentu (EB) Nr. 215/2002 importuojamam feromolibdenui, kuris klasifikuojamas priskiriant KN kodą 7202 70 00 ir yra Kinijos Liaudies Respublikos kilmės, nustatyto galutinio antidempingo muito taikymo sustabdymas pratęsiamas iki 2008 m. sausio 31 d.2 straipsnisŠis reglamentas įsigalioja kitą dieną nuo jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkas [1] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).[2] OL L 35, 2002 2 6, p. 1.[3] OL L 293, 2006 10 24, p. 15.[4] OL C 262, 2006 10 31, p. 28.